เมืองไทยประกันชีวิตเปิดตัว2แบบประกันใหม่
บริษัทเมืองไทยประกันชีวิต เปิดตัว แบบประกัน อินคัม โพรเทคเตอร์ และแบบประกันภัยอุบัติเหตุส่วนบุคคล P.A. Return Bonus
12 พ.ค. 2554

บริษัทเมืองไทยประกันชีวิต เปิดตัว แบบประกัน อินคัม โพรเทคเตอร์ และแบบประกันภัยอุบัติเหตุส่วนบุคคล P.A. Return Bonus 
นายนริศ อจละนันท์ ผู้ช่วยกรรมการผู้จัดการ บริษัทเมืองไทยประกันชีวิต เปิดเผยว่า บริษัทได้พัฒนาผลิตภัณฑ์ประกันชีวิตให้สอดคล้องกับความต้องการกับลูกค้า ได้แก่แบบประกัน อินคัม โพรเทคเตอร์ (Income Protector) และแบบประกันภัยอุบัติเหตุส่วนบุคคล P.A. Return Bonus 
แบบประกัน อินคัม โพรเทคเตอร์ เหมาะสำหรับผู้ที่ต้องการความอุ่นใจในยามที่ต้องนอนพักรักษาในโรงพยาบาล ผู้เอาประกันภัยสามารถรับเบี้ยประกันภัยคืน 30% ของเบี้ยประกันภัยรวมในทุกรอบ 3 ปีกรมธรรม์ (ตามเงื่อนไขของกรมธรรม์) มีแผนความคุ้มครองให้เลือกถึง 3 แผนคือ แผนรับผลประโยชน์รายวันจากการบาดเจ็บหรือเจ็บป่วยจนต้องนอนรักษาตัวในโรงพยาบาล 1,000 บาท แผน 2,000 บาท และแผน 4,000 บาท ชำระเบี้ยประกันภัย 10 ปี ระยะเวลาเอาประกันภัย 10 ปี 
แบบประกันภัยอุบัติเหตุส่วนบุคคล P.A. Return Bonus หากผู้เอาประกันภัยทำประกันภัยต่อเนื่องติดต่อกันและไม่เคยได้รับผลประโยชน์ตามกรมธรรม์ในช่วงระยะเวลาก่อนถึงวันที่ครบรอบทุก 3 ปีกรมธรรม์ รับผลประโยชน์เป็นจำนวน 30% ของเบี้ยประกันภัยรวมในแต่ละช่วงระยะเวลาทุก3ปีกรมธรรม์(ตามเงื่อนไขกรมธรรม์) มีแผนความคุ้มครองให้เลือกถึง 3 แผนคือ แผนความคุ้มครอง 5 แสนบาท แผน 8 แสนบาท และแผน 1.2 ล้านบาท